หุ้น24เม.ย.ปิดบวก10.51จุด
หุ้น24เม.ย.ยืนแดนบวกตลอดวันก่อนปิดที่ 1,199.86จุด เพิ่มขึ้น 10.51 จุดมูลค่าซื้อขาย 32,431 ล้านบาท
24 เม.ย. 2555

หุ้น24เม.ย.ยืนแดนบวกตลอดวันก่อนปิดที่ 1,199.86จุด เพิ่มขึ้น 10.51 จุดมูลค่าซื้อขาย 32,431 ล้านบาท




ตลาดหุ้นวันที่ 24 เม.ย.ดัชนีเปิดตลาดบวก และสามารถยืนได้จนมาปิดท้ายตลาดที่ระดับ 1,199.86 จุด เพิ่มขึ้น 10.51 จุด หรือ 0.88% มูลค่าการซื้อขาย 32,431 ล้านบาท
นายเทิดศักดิ์ ทวีธีระธรรม ผู้อำนวยการอาวุโส ฝ่ายวิจัย บล.เอเชีย พลัส กล่าวว่า  ดัชนีหุ้นไทยวันนี้ปรับตัวบวกเหนือความคาดหมายทั้งที่ตลาดหุ้นต่างประเทศหลายแห่งติดลบ เพราะยังคงกังวลวิกฤตหนี้ในยุโรป
ดังนั้น ระยะนี้เป็นสถานการณ์ไม่ค่อยน่าไว้วางใจ จึงแนะนำให้นักลงทุนเพิ่มความระมัดระวังในการลงทุน เพราะดัชนีปรับตัวบวกโดยไม่มีเหตุผล และได้แนะนำว่านักลงทุนควรชะลอการลงทุน และลดสัดส่วนการลงทุนในหุ้นลงเหลือ 40% ของพอร์ตการลงทุน โดยประเมินแนวต้านรอบนี้ ที่ระดับ 1,213 จุด และแนวต้านที่ระดับ 1,180 จุด
5 อันดับหุ้นที่มีการซื้อขายสูงสุด1.JAS ปิดที่ 3.02 บาท เพิ่มขึ้น 0.16 บาท หรือ 5.59% มูลค่าซื้อขาย 2,494 ล้านบาท 2.BBL ปิดที่ 185.50 บาท ลดลง 1.50 บาท หรือ 0.80% มูลค่าซื้อขาย 1,807 ล้านบาท 3.CPF ปิดที่ 39.50 บาท เพิ่มขึ้น 1 บาท หรือ 2.60% มูลค่าซื้อขาย 1,778 ล้านบาท 4.KBANK ปิดที่ 155 บาท เพิ่มขึ้น 1 บาท หรือ 0.65% มูลค่าซื้อขาย 1,499 ล้านบาท5.IVL ปิดที่ 34 บาท ไม่เปลี่ยนแปลง มูลค่าซื้อขาย 1,249 ล้านบาท